Z A P I S N I K
9. sjednice Vijeća Mjesnog odbora Šestine održane 19. veljače 2026. 
Zagreb, Šestinski trg 10 s početkom u 19,00 sati

Nazočni članovi Vijeća:
Kruno Vuk, Jure Tomičić, Vesna Osmec, Reana Senjković Svrčić i Jadranka Apostolovski.

Odsutni članovi Vijeća :
Ivana Mijatović i Mirando Mrsić.

Predsjedava: Kruno Vuk, predsjednik Vijeća.

Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o usvajanju Asfalterskog programa za 2026. godinu Vijeća Mjesnog odbora Šestine - donošenje zaključka

	2. 
	Zaključak o redovnom korištenju prostorija Mjesnog odbora Šestine, Zagreb, Šestinski trg 10, dvorana A - donošenje zaključka

	3. 
	Zaključak o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Šestine u 2026. – donošenje zaključka

	4. 
	Pitanja, prijedlozi i obavijesti




Ad1. Zaključak o usvajanju Asfalterskog programa za 2026. godinu Vijeća Mjesnog odbora Šestine - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Vesna Osmec, Reana  Senjković Svrčić i Jadranka Apostolovski, 

Vijeće jednoglasno donosi

Zaključak  o usvajanju Asfalterskog programa za 2026. godinu Vijeća Mjesnog odbora Šestine.

(Zaključak se prilaže ovom zapisniku i njegov je sastavni dio.)

Ad2. Zaključak o redovnom korištenju prostorija Mjesnog odbora Šestine, Zagreb, Šestinski trg 10, dvorana A - donošenje zaključka

Uvodno obrazloženje iznosi Predsjednik Vijeća, te ističe kako je Gradski ured za Mjesnu samoupravu, promet, komunalne poslove, civilnu zaštitu i sigurnost, Područni odsjek Centar, zaprimio pisane prigovore predstavnice Udruge Priroda Kretanja u kojima ista skreće pažnju na nedostatak vremena između dva korisnika, a koje je potrebno da se prostor očisti, prozrači i bude spreman za korištenje, i to utorkom i četvrtkom (dvorana A), u terminima koje koriste: UDRUGA SOLOMON (koristi prostor 2 sata tjedno) i UDRUGA PRIRODA KRETANJA (koristi prostor 16 sati tjedno). 
U cilju ugodnog boravaka u MS Šestine, Zagreb, Šestinski trg 10 te kako bi se spriječili loši međuljudski odnosi Udruzi Priroda kretanja smanjila bi se satnica sa 16 sati tjedno na 14 sati tjedno, Udruzi Solomon ostaje korištenje ukupno 2 sata tjedno.

U raspravi sudjeluju: Kruno Vuk, Jure Tomičić, Vesna Osmec, Reana  Senjković Svrčić i Jadranka Apostolovski, 

Vijeće jednoglasno donosi

Zaključak  o redovnom korištenju prostorija Mjesnog odbora Šestine, Zagreb, Šestinski trg 10, dvorana A.

(Zaključak se prilaže ovom zapisniku i njegov je sastavni dio.)


Ad3. Zaključak o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Šestine u 2026. – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Kruno Vuk, Jure Tomičić, Vesna Osmec, Reana  Senjković Svrčić i Jadranka Apostolovski, 

Vijeće jednoglasno donosi

Zaključak  o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Šestine u 2026.

(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise i otvara raspravu.

Postavljena su sljedeća Vijećnička pitanja:


	Član Vijeća
	Kratak sadržaj pitanja ili prijedloga


	Svi vijećnici
	Izmještanje TISKA sa autobusne stanice na površinu kod crkve zbog svakodnevne nemogućnosti pristajanja autobusa na stanicu zbog parkiranih vozila te svađe u prometu koje kulminiraju

	Svi vijećnici
	Nalog prometnom redarstvu da nadgleda promet sa prometnim kamerama postavljenim na kružnom raskrižju kod crkve i kažnjava neodgovorne vozače koji se parkiraju po nogostupu i unutar kružnog raskrižja kako bi otišli na kiosk TISKA 

	Jure Tomičić
	Grad ponovno raspisuje natječaj za dobavljača nadstrešnica pa tako tražimo postavljanje i na 5 preostalih lokacija u Šestinama (križanje ulica Mlinovi i Potočani – OBJE STRANE, Šestinski vijenac 46 – SMJER MIHALJEVAC, Šestinski vijenac 64 – OBJE STRANE) bez bočnih stranica zbog prolaska pješaka.




Sjednica je završila u 20:00 sati. 

KLASA: 024-08/26-003/372
URBROJ: 251-13-11-4/009-26-2
Zagreb, 19. veljače 2026.

Zapisnik uredila:
Mirela Gašpert Bertić

PREDSJEDNIK
VIJEĆA MJESNOG ODBORA ŠESTINE

Kruno Vuk



Na temelju članka 99.stavka 1. točke 2. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Šestine na 9. sjednici, 19, veljače 2026. donijelo je



ZAKLJUČAK

o  asfalterskom programu Plana malih komunalnih akcija Vijeća mjesnog odbora
Šestine za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora Šestine.



2.	Vijeće Mjesnog odbora Šestine u Planu malih komunalnih akcija za 2026. ima 89.000,00 eura

3.         Vijeće predlaže uređenje:
-     Prilaz Kraljičinom zdencu (od crkve do ulice Himper)
· Gramača (od križanja sa ulicom Ive Serdara u smjeru kbr. Gramača 16 do križanja sa ulicom Dedići)
· Dedići (područje oko škole – od kbr. 109 do ulice Šestinski dol), te
· Ulica Trešnjina cvijeta, za asfalterski program.	


KLASA: 024-08/26-003/372
URBROJ: 251-13-11-4/009-26-3
Zagreb, 19. veljače 2026.
  



                                                                                                 Predsjednik
Vijeća Mjesnog odbora Šestine

KRUNO VUK










Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 28. Poslovnika Mjesnog odbora Šestine, Vijeće Mjesnog odbora Šestine na 9. sjednici od 19. veljače 2026., donijelo je

Z A K L J U Č A K

o redovnom korištenju prostorija Mjesnog odbora Šestine
Zagreb, Šestinski trg 10

	1.
	Vijeće je raspravljalo o redovnom korištenju prostorija Mjesnog odbora Šestine, utorkom i četvrtkom u dvorani A, o terminima koje koriste:
· UDRUGA PRIRODA KRETANJA i
· UDRUGA SOLOMON



2.	Ukida se Odobrenje 64/34, Klasa: 024-08/25-001/71, Urbroj: 251-13-11-4/009-25-17 od 19. prosinca 2025., izdano UDRUZI PRIRODA KRETANJA.

3. 	Ostaje na snazi odobrenje 64/42, Klasa: 024-08/25-001/71, Urbroj: 251-13-11-4/009-25-21 od 19. prosinca 2025., izdano UDRUZI SOLOMON:
· svaki utorak od 17,00 do 18,00 sati
· svaki četvrtak od 17,00 do 18,00 sati
.

4.	Odobrava se redovno korištenje u objektu mjesne  samouprave,  Zagreb, Šestinski trg 10, dvorana A i to:
· UDRUZI PRIRODA KRETANJA
· svaki ponedjeljak od 11,00 do 12,00 sati i od 16,00 do 17,00 sati
· svaki utorak od 10,00 do 13,00 sati i od 19,00 do 20,00 sati
· svaka srijeda od 12,00 do 14,00 sati i od 18,00 do 20,00 sati
· svaki četvrtak od 11,00 do 12,00 sati
· svaki petak od 11,00 do 12,00 sati i od 18,00 do 20,00 sati

5.	Prostor iz točke 1. ovog zaključka korisnici će koristiti bez naknade.

6.	Korisnici iz točke 1. ovog zaključka obvezuju se prilikom korištenja prostorija postupati s pažnjom dobrog gospodara.

5.	O redovnom korištenju prostorija iz točke 4. ovog zaključka Gradski ured za mjesnu  samoupravu, promet, komunalne poslove, civilnu zaštitu i sigurnost izdat će odobrenje o korištenju, a u skladu s ovim zaključkom.

KLASA: 024-08/26-003/372
URBROJ: 251-13-11-4/009-26-4
Zagreb, 19. veljače 2026.


   PREDSJEDNIK VIJEĆA 
                                                                                            MJESNOG ODBORA ŠESTINE
								             Kruno Vuk
								 
Na temelju članka 99. stavka 1. točke 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) Vijeće Mjesnog odbora Šestine, na 9. sjednici, 19. veljače 2026., donijelo je 



ZAKLJUČAK
o izmjeni Plana potreba za aktivnostima, programima i projektima unapređenja kvalitete života građana Mjesnog odbora Šestine  u 2026.



1. Vijeće Mjesnog odbora Šestine donosi Zaključak kojim traži da se u članku 2. Plana potreba za aktivnostima, programima i projektima unapređenja kvalitete života građana,  točka 2. SPORT I REKREACIAJ naziv aktivnosti Škola rolanja i ski rolanja umanji za 1.000,00 eura i doda nova aktivnost MNT Šestine – Mlinovi  u iznosu u 1.000,00 eura.

2. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje.



KLASA: 024-08/26-003/372
URBROJ: 251-13-11-4/009-26-5
Zagreb, 19. veljače 2026.
PREDSJEDNIK
VIJEĆA MJESNOG ODBORA ŠESTINE

Kruno Vuk


